钦定古今图书集成/理学汇编/学行典/第082卷 > 性理大全 > 《力行》
## 钦定古今图书集成/理学汇编/学行典/第082卷 > 性理大全 > 《力行》

朱子曰：事有不当耐者，岂可全学耐事？学耐事，其弊
至于苟贱不廉。　学者须要有廉隅墙壁，便可担负
得大事去。如子路，世闲病痛都没了。亲于其身为不
善，直是不入，此大者立也。　耻有当忍者，有不当忍
者。　人须有廉耻。《孟子》曰：“耻之于人大矣。”耻便是羞
恶之心。人有耻，则能有所不为。今有一样人，不能安
贫，其气“销屈，以至立脚不住，不知廉耻亦何所不至！”
因举吕舍人诗云：“‘逢人即有求，所以百事非’。如《论语》
必先说‘富与贵是人之所欲也，不以其道得之，不处
也；贫与贱是人之所恶也，不以其道得之，不去也’。然
后说‘君子去仁，恶乎成名！必先教取舍之际，界际分
明，然后可做工夫。不然，则立脚不定，安能有进’？”又云：
“学者不于富贵贫贱上立定，则是入门便差了也。人
之所以戚戚于贫贱，汲汲于贵富，只缘不见这个道
理。若见得这个道理，贫贱不曾损得，富贵不曾添得。
只要知这道理，　学者当常以志士不忘在沟壑为
念，则道义重而计较死生之心轻矣。”况衣食至微末
事不得，未必死，亦何用犯义犯分、役心、役志、营营以求之耶？某观今人因不能咬菜根，而至于违其本心
者众矣，可不戒哉！